Versindaba » Blog Archive » César Vallejo – vertaling in Afrikaans
sy koeël afslaan, is hy besete met dierlike onskuld; die moment
is hy volledig rund. Anatole France het bevind
Dona Antonia, die skril een, wat altyd goedkoop brood in die dorp gebak het, is dood. Ou priester Santiago is dood, wat daarvan gehou het as die jong manne sowel as die meisies hom groet sodat hy sonder onderskeiding kan teruggroet: “Goeie more, José! Goeie more Maria!”
My Tante Albina, wat oor die platteland en gebruike uit die jaar toet gesing het, is ook dood. Sy wat op die binnehof se lang stoepe sit en borduur het, vir Isadora, die bediende van professie, daardie eerbaarste van vroue. ‘n Ou een-oog man het doodgegaan, sy naam ontglip my, maar hy’t in die son geslaap op ‘n stoeltjie voor die deur, van die blikslaer, op die hoek.
Die musikant Mendez het gesterf, ‘n boontjierank en baie dronk, wat melankoliese toccatas op sy klarinet kon sol-feggio, wie se presiese artikulasie die buurt se hoenders laat slaap het, lank voor sononder. My ewigheid het gesterf, en ek hou die waak.
Tags: César Vallejo, Charl-Pierre Naudé, Spaans-Engels-Afrikaans	Wednesday, January 13th, 2010 |